ฟิทช์คาดอุตสาหกรรมกลั่นน้ำมัน-ปิโตรเคมีไทยยังแกร่งปีนี้
ฟิทช์คาดอุตสาหกรรมกลั่นน้ำมัน-ปิโตรเคมีไทยยังแกร่งปีนี้
25 พ.ค. 2559

ฟิทช์ เรทติ้งส์ เปิดเผยว่า อุตสาหกรรมกลั่นน้ำมันและปิโตรเคมีไทยคาดจะยังคงมีผลประกอบการที่แข็งแกร่งในปี 2559 เนื่องจากราคาน้ำมันที่ปรับตัวลดลงจะช่วยหนุนความต้องการน้ำมัน อย่างไรก็ตาม ฟิทช์มองว่า กำไรที่จะได้นั้นอาจชะลอตัวลงจากเมื่อปี 2558 หลังมีการเพิ่มกำลังผลิต ประกอบกับแรงกดดันที่ส่งผลกระทบต่อผลิตภัณฑ์น้ำมันประเภท middle distillate
โดย ความต้องการผลิตภัณฑ์น้ำมันกลั่นในไทย ซึ่งสามารถทำกำไรได้ดีกว่าส่งออกนั้น ยังคงอยู่ในระดับที่แข็งแกร่ง จนส่งผลให้มีการผลิตเพิ่มขึ้น โดยปริมาณการใช้น้ำมันกลั่นในไทยปรับตัวสูงขึ้น  4% เทียบรายปีในไตรมาสแรกของปีนี้ โดยได้รับแรงหนุนจากน้ำมันเชื้อเพลิง (เพิ่มขึ้น 30% เทียบรายปี) น้ำมันเบนซิน (เพิ่มขึ้น 12% เทียบรายปี) น้ำมันดีเซลและน้ำมันเครื่องบินเจ็ท (เพิ่มขึ้น 6% เทียบรายปี) อย่างไรก็ตาม การส่งออกผลิตภัณฑ์ปิโตรเลียมปรับตัวลดลงประมาณ 16% เทียบรายปี
          